ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/17-07/01-15

URBROJ:2178/15-05-17-1

Nova Gradiška,4.5.2017.

ZAPISNIK

sa 55. sjednice Školskog odbora održane 4. svibnja 2017. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno četiri člana Školskog odbora, i to: gosp. Tomislav Wirth, gđa. Ivana Gajski-Berić, gosp. Ivan Lozinjak te gđa. Ljiljana Ptačnik.

Sjednici nisu nazočni gđica. Valentina Buljubašić, koja je ispričala svoj nedolazak, gosp. Franjo Matijašević i gosp. Dario Marenić.

Predsjednica Školskog odbora je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 54. sjednice Školskog odbora

2. Suglasnost za upošljavanje po raspisanom natječaju od 18.4.2017.

3. Suglasnost za zapošljavanje do 60 dana

4. Razno:

**Predloženi Dnevni red je usvojen sa četiri glasa za.**

***(- 55. Sjednici Školskog odbora se u 15.18 sati pridružio gosp. Marenić te u 15.20 sati gosp. Matijašević tako da je Školski odbor nastavio sjednicu sa prisutnih šest članova Školskog odbora.)***

**1. Usvajanje zapisnika sa 53. sjednice Školskog odbora**

Predsjednica Školskog odbora zamolila je članove odbora prije postupka usvajanja zapisnika da se izjasne o eventualnim primjedbama ili dopunama na predloženi zapisnik.

**Članovi Školskog odbora nisu imali primjedbi ni dopuna na sačinjeni zapisnik te je isti usvojen sa šest glasova za.**

**2.** **Suglasnost za upošljavanje po raspisanom natječaju od 18.4.2017.**

U drugoj točki dnevnog reda predsjednica Školskog odbora je zamolila ravnateljicu škole da upozna članove odbora s pristiglim zamolbama prema raspisanom natječaju.

Ravnateljica je između ostalog istaknula da je škola bila u obvezi raspisati natječaj za popunu radnog mjesta nastavnika/ce fizike uslijed toga što je nastavnica koja predaje navedeni predmet na porodiljnom dopustu , a nastavniku koji ju mijenja ističe ugovor o radu zaključen do 5 mj. iz razloga što se radi o nestručno zastupljenoj nastavi. Škola je sukladno zakonskim odredbama zatražila od Ureda državne uprave suglasnost za raspisivanje natječaja za mjesto nastavnika/ce fizike. Budući da je navedeni Ured izdao suglasnost za raspisivanje natječaja, škola je raspisala natječaj 18.4.2017. god.

Po raspisanom natječaju od 18.4.2017. god. koji je bio objavljen na stranicama Zavoda za zapošljavanje, stranicama škole kao i oglasnoj ploči škole za popunu navedenog radnog mjesta u školu su pristigle zamolbe kandidata, a podaci o istima dostavljeni su na uvid članovima odbora u zatraženoj suglasnosti za zasnivanje radnog odnosa po raspisanom natječaju.

Temeljem dostavljenih podataka vidljivo je da se na natječaj prijavila kandidatkinja koja je po zanimanju magistra edukacije fizike i informatike no međutim ista je dana 27.4.2017. god. e-mailom dostavila školi obavijest da odustaje od prijave. Nadalje na natječaj su se prijavila još dva kandidata. Jedan mag. math. , a koji je u ovom periodu od odlaska nastavnice na sačuvanje i porodiljni predavao fiziku i kome ugovor do 5. mjeseci ističe 6.5.2017. god. te kandidat koji je apsolvent na razini prvostupnika smjer fizika istraživačkog tipa.

Prema zatraženoj suglasnosti koja je dostavljena članovima Školskog odbora , članovi odbora su zamoljeni za suglasnost za prijem u radni odnos kandidata/tkinje koji ispunjava uvjete za zasnivanje radnog odnosa prema Zakonu o odgoju i obrazovanju i Pravilniku o stručnoj spremi i pedagoškom obrazovanju nastavnika u srednjem školstvu i to za:

**- Radno mjesto nastavnika/ce fizike - određeno nepuno radno vrijeme - 7 sati nastave tjedno i pripadajuću količinu ukupnog radnog vremena**

**predloženi kandidat: Denis Husadžić**, **mag.math.**

Članovi Školskog odbora su nakon izlaganja ravnateljice pristupili glasovanju za predloženog kandidata.

Nakon provedenog glasovanja predsjednica Školskog odbora je konstatirala slijedeće:

***Članovi Školskog odbora su sa šest glasova za dali suglasnost za upošljavanje na radno mjesto nastavnika fizike predloženog kandidata Denisa Husadžića, mag. math.* ugovorom na određeno vrijeme do pet mjeseci.**

**3. Suglasnost za zapošljavanje do 60 dana**

O potrebi zapošljavanja kandidata na radno mjesto nastavnika/ce predmeta psihologija prodaje, ravnateljica je istaknula da je zaposlenica koja je radila na navedenom radnom mjestu otišla na porodiljni dopust te da je na to mjesto primljena nova zaposlenica Melita Strinavić koja je po zanimanju mag. psihologije. Imenovana je zasnovala radni odnos najprije do 15 dana no budući da joj ističe ugovor ravnateljica je zamolila da joj se isti produži najduže do 60 dana tj. na vrijeme koje je dovoljno za nesmetano okončanje nastavne godine kao i produžne nastave.

**Članovi Školskog odbora su sa šest glasova za dali suglasnost za upošljavanje na radno mjesto nastavnice predmeta psihologija prodaje za predloženu kandidatkinju Melitu Strinavić, mag. psihologije, ugovorom na određeno vrijeme do 60 dana.**

**4. Razno:**

U četvrtoj točki dnevnog reda ravnateljica je upoznala članove odbora s ostvarenim rezultatima naših učenika na natjecanjima. Tri učenika škole osvojila su treće mjesto na Državnom ekipnom natjecanju iz elektrotehnike i računalstva. Dio učenika sudjelovao je na državnom natjecanju u futsalu gdje su osvojili četvrto mjesto.

Nakon što su iscrpljene sve točke dnevnog reda 55. sjednica Školskog odbora je okončana u 15.30 sati.

Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.